
I. ASPECTE LEGALE COMPARATE PRIVIND ALEGERILE EUROPENE DIN 22-25 MAI 2014
▪ Stabilirea datei alegerilor europene

Alegerile pentru Parlamentul European se vor desfăşura în perioada 22-25 mai 2014, conform celor stabilite prin Decizia Consiliului din 14 iunie 2013 privind stabilirea perioadei pentru alegerile cu numărul 8 a reprezentanţilor Parlamentului European prin vot direct (2013/299/EU, Euratom)
:
“Art.1


Perioada prevăzută la art.10(1) din Actul din 20 septembrie 1976 privind alegerea reprezentanţilor în Parlamentul European prin vot universal direct este 22-25 mai 2014, pentru alegerile cu numărul opt.”


Potrivit art.10(1) din Actul din 20 septembrie 1976 privind alegerea membrilor Parlamentului European prin vot universal direct, alegerile din anul 2014 ar fi trebuit să se desfăşoare în perioada 5-8 iunie 2014, respectiv cu 2 luni înainte de data expirării mandatului parlamentar european, la datele stabilite de statele membre, în  perioada cuprinsă între zilele de joi şi duminică.
  
În cazul în care organizarea alegerilor se dovedeşte a fi imposibilă în perioada prevăzută, după consultarea Parlamentului şi cu cel puţin 1 an înainte de expirarea mandatului de 5 ani, Consiliul poate stabili o altă perioadă electorală - cu cel mult două luni înainte sau o lună după  perioada normal aplicabilă (art.11.2).
▪ Numărul de mandate în Parlamentul European

In actuala legislatură, numărul mandatelor în Parlamentul European este de 766 (inclusiv cele 12 mandate alocate Croaţiei). Pentru respectarea prevederilor Tratatului de la Lisabona, care stipulează pentru legislatura care începe în 2014 un număr maxim de 751 mandate, numărul mandatelor a fost redus cu 15. 

Rezoluţia Parlamentului European din 13 martie 2013 referitoare la componența Parlamentului European în perspectiva alegerilor din 2014 (2012/2309(INI))
 a propus Consiliului ca, începând cu alegerile din 2014, numărul mandatelor alocate Germaniei să se reducă cu 3, iar  numărul mandatelor din 12 state membre - Austria, Belgia, Bulgaria, Cehia, Croaţia, Grecia, Irlanda, Letonia, Lituania, Portugalia, România şi Ungaria – să se reducă cu 1. La 28 iunie 2013, Consiliul a adoptat Decizia nr.2013/312/UE privind stabilirea componenţei Parlamentului European
. 

▪ Pragul electoral

Potrivit art.3 din Actul electoral european, pragul electoral poate fi de maximum 5%. În cele 28 de state membre, dispoziţiile în materie prevăd următoarele: 

- în 11 state membre, nu se prevede un prag electoral: Belgia, Danemarca, Estonia, Finlanda, Irlanda, Luxemburg, Malta, Marea Britanie, Olanda, Portugalia, Spania;

- în 5 state membre, pragul electoral european este de 4%: Austria, Bulgaria (pentru candidaţii independenţi, pragul este de 7%), Italia, Slovenia, Suedia (pentru candidaţi, pragul este de 5% din voturile obţinute de partide);

- în 10 state membre, pragul electoral european este de 5%: Cehia, Croaţia, Franţa, Germania, Letonia, Lituania, Polonia, România (pentru partide; candidaţilor independenţi li se pot atribui mandate dacă obţin, fiecare în parte, un număr de voturi valabil exprimate cel puţin egal cu coeficientul electoral naţional), Slovacia, Ungaria;

- în Cipru, pragul electoral european este de 1,8%;

- în Grecia, pragul electoral european este de 3%.
▪ Stabilirea circumscripţiilor electorale


În funcţie de situația națională specifică, fiecare stat membru poate înființa circumscripții pentru alegerile în Parlamentul European sau poate prevedea alte subdiviziuni ale teritoriului electoral, fără a afecta, în general, caracterul proporțional al sistemului de vot (art.2 din Actul electoral european).

Circumscripţiile electorale constituite de statele membre pentru alegerile europene sunt:

- în 21 de state membre, alegerile europene se desfăşoară în cadrul unei circumscripţii electorale unice la nivel naţional: Austria, Bulgaria, Cehia, Croaţia, Danemarca, Estonia, Finlanda, Germania, Grecia, Letonia, Lituania, Luxemburg, Malta, Olanda, Portugalia, România, Slovacia, Slovenia, Spania, Suedia, Ungaria;
- în 7 state membre, alegerile europene se desfăşoară în mai multe circumscripţii electorale regionale: Belgia - 4; Cipru - 2; Franţa - 8; Irlanda - 4; Italia - 5; Marea Britanie - 12; Polonia - 13.

▪ Numărul de semnături ale alegătorilor necesare pentru depunerea listelor de partid/candidaturilor individuale

În statele membre, practica este diversă: există state în care, pentru validitatea listelor/candidaţilor independenţi, nu sunt necesare semnături de susţinere ale alegătorilor: Cehia, Cipru, Danemarca, Estonia, Finlanda, Grecia, Letonia, Lituania, Malta, Portugalia, Slovacia. În alte state, un anumit număr de semnături – ale parlamentarilor sau alegătorilor - este necesar pentru listele de partid – Austria, Belgia, Luxemburg, Olanda, Polonia, Slovenia, Spania sau/şi pentru candidaţii independenţi – Bulgaria, Croaţia, Irlanda, Italia, Marea Britanie, Slovenia.
	Stat membru
	Număr semnături

de alegători

pentru candidaţi

independenţi
	Număr semnături de

alegători pentru listele

de partid
	Populaţie

	Austria
	-
	2.600 

(Dacă listele nu sunt semnate de 3 deputaţi ai Consiliului Naţional sau de un deputat al Austriei în

Parlamentul European.)


	8.387.742

	Belgia
	-
	5.000;  200 – pentru circumscripţia

germanofonă

(Dacă listele care nu sunt semnate de 5 parlamentari din cadrul

aceluiaşi colegiu/grup lingvistic.) 
	10.839.905

	Bulgaria
	7.000


	7.000


	7.364.570

	Cehia
	-


	-
	10.517.247

	Cipru
	-


	-
	803.100

	Croaţia
	5.000


	
	4.480.043

	Danemarca
	-


	-
	5.560.628

	Estonia
	-


	-
	1.340.194

	Finlanda
	2.000 


	-
	5.375.276

	Franţa
	-


	-
	65.026.885

	Germania
	-
	4.000 – pentru listele federale ale

partidelor fără reprezentare

parlamentară

2.000 – pentru listele de land ale

partidelor fără reprezentare

parlamentară
	81.751.602

	Grecia
	-


	-
	11.309.885

	Irlanda
	60


	
	4.581.269

	Italia
	30.000-35.000


	-
	60.626.442

	Letonia
	-
	-
	2.229.600

	Lituania
	-


	-
	3.244.600

	Luxemburg
	-
	250 

(Dacă listele nu  sunt semnate de

un fost/actual membru al

Parlamentului naţional/

Parlamentului European.)
	511.840

	Malta
	-


	-
	414.400

	Marea Britanie
	30
	-
	55.200.000

	Olanda
	-
	30 


	16.655.799

	Polonia
	-
	10.000


	38.200.000

	Portugalia
	-
	-
	10.636.979

	Slovacia
	-
	-


	5.435.273

	Slovenia
	3.000


	1.000 pentru listele de partid

(Dacă nu sunt semnate de cel puţin 4 parlamentari.)
1.500 pentru listele coaliţiilor

politice

(Dacă nu sunt semnate de cel puţin 6 parlamentari.)
	2.050.189

	Spania
	-
	15.000 

(Dacă nu sunt semnate de 50 de

parlamentari/deputaţi europeni/membri ai

Adunărilor legislative ale

Comunităţilor Autonome/

membri ai adunărilor locale.)

	45.989.016

	Suedia
	-
	1.500 pentru listele de candidaţi

depuse de partidele fără

reprezentare în Parlamentul

European.
	9.415.570

	Ungaria
	-
	20.000


	9.986.000


▪ Atribuirea mandatelor pentru Parlamentul European

Element semnificativ în definirea conceptului de reprezentare proporţională,  atribuirea mandatelor se face proporţional cu numărul de voturi obţinute de partidele participante la alegeri. 

Varietatea procedeelor utilizate nu împiedică identificarea a două mari categorii de metode, cu trăsături specifice rezultate din voinţa politică exprimată în legislaţiile electorale: metoda prin coeficient şi metoda prin divizori. Aceste metode permit reprezentarea majorităţii şi minorităţilor politice, caracterul proporţional putând fi însă „influenţat” de diverse proceduri şi tehnici, printre care, cel mai adesea, se află pragurile electorale. 

1. Metoda prin coeficient

Metoda prin coeficient electoral are două etape: etapa principală de alocare şi etapa de alocare reziduală. 


În etapa principală de alocare, se determină coeficientul electoral (Q), care exprimă numărul de voturi necesar pentru obţinerea unui mandat. Acesta poate fi prestabilit de lege sau poate fi determinat după numărarea voturilor prin împărţirea numărului de voturi valabil exprimate într-o circumscripţie (V) la numărul de mandate atribuite acesteia (M); este cel mai utilizat coeficient electoral.

La acest coeficient se împarte numărul voturilor exprimate pentru fiecare listă şi, de câte ori coeficientul este cuprins în acest număr, atâtea mandate se atribuie listei; un candidat independent obţine un mandat dacă numărul voturilor pentru este cel puţin egal cu coeficientul electoral. Partea întreagă a câtului rezultat reprezintă numărul de mandate repartizate în etapa principală de alocare.

În această etapă, se atribuie numai o parte din mandate, întrucât, după efectuarea operaţiei rămân atât mandate neatribuite, cât şi voturi neutilizate (resturi electorale).


Atribuirea mandatelor rămase şi folosirea restului de voturi neutilizate  se realizează în cursul etapei reziduale de alocare, prin metoda celor mai mari resturi sau prin metoda celor mai mari resturi. 


Metoda celor mai mari resturi (metoda Hamilton) presupune ierarhizarea listelor în ordinea descrescătoare a numărului de voturi neutilizate şi atribuirea a câte un mandat, în aceiaşi ordine, până la epuizarea mandatelor neatribuite. După aplicarea coeficientului, mandatele rămase se alocă - prin regula celor mai mari resturi – formaţiunilor care, după calcularea raportului voturi/coeficient, înregistrează, în ordine descrescătoare, cele mai mari resturi. Acest sistem avantajează partidele mici.


Metoda celor mai mari medii (metoda Jefferson) foloseşte coeficientul simplu, fiecare mandat neatribuit fiind repartizat succesiv fiecărei liste şi adăugat la mandatele deja obţinute. Pentru fiecare listă se calculează raportul voturi/mandate. Mandatul se atribuie listei cu cea mai mare medie de voturi/mandat.


Metodele de atribuire a mandatelor se deosebesc atât prin tipologia de calcul a coeficientului electoral, cât şi prin modul de alocare a mandatelor.
Tipuri de coeficienţi electorali:

- coeficientul Hare (coeficientul simplu Q): se obţine prin împărţirea numărului de voturi valabil exprimate în fiecare circumscripţie (V) la numărul mandatelor alocate (M); 
- coeficientul Hagenbach-Bischoff: se obţine, după numărarea voturilor, prin împărţirea, în fiecare circumscripţie, a numărului total de voturi exprimate la numărul de mandate prevăzute plus unu [Q=V/(M+1)]; utilizarea acestui mandat fictiv are drept efect reducerea pragului electoral necesar obţinerii unui mandat de către un partid;
- coeficientul Droop: se obţine în acelaşi mod ca şi coeficientul Hagenbach-Bischoff, la care se adaugă încă o unitate [Q=V/(M+1)+1];
- coeficientul Imperiali: se obţine, după numărarea voturilor, prin împărţirea a numărului total de voturi exprimate la numărul de mandate prevăzute, plus doi [Q=V/(M+2)].

2. Metoda  prin divizori

Principiul general al acestei metode (asemănătoare metodei celor mai mari medii) constă în divizarea succesivă a numărului de voturi obţinute de fiecare listă din circumscripţie, printr-o serie de numere, denumite divizori. Mandatele se atribuie fiecărei liste, în ordinea celor mai mari numere obţinute.

Metoda d’Hondt este o metodă cu rezultate asemănătoare cu cea a coeficientului electoral (completată cu metoda celor mai mari medii), având avantajul că distribuie toate mandatele printr-o operaţie unică. 
Seria divizorilor este formată din numere întregi: 1, 2, 3, 4, …n (n reprezintă numărul total al mandatelor de distribuit). Numărul voturilor obţinute de fiecare listă se divide, pe rând, la numerele 1, 2, 3….n. Câturile obţinute comun obţinute pentru toate listele de candidaţi se dispun în ordine descrescătoare, aceasta fiind ordinea în care fiecărui cât îi corespunde câte un mandat (până la epuizarea numărului de mandate).   Metoda este favorabilă partidelor mari şi defavorabilă partidelor mici.


Metoda Sainte-Laguë utilizează seria de divizori reprezentată de numere impare – 1, 3, 5, 7…. Numărul voturilor obţinute de fiecare listă se divide la numere impare succesive în număr egal cu numărul de mandate. Rezultatele obţinute de toate listele, se dispun în ordine descrescătoare, fiecărui rezultat urmând să-i revină un mandat, până la epuizarea mandatelor.
Metoda este mai puţin defavorabilă partidelor mici şi nu prezintă paradoxurile matematice ale metodei celor mai mari resturi. De asemenea, se pare că este cea mai adecvată metodă pentru repartizarea mandatelor în adunările unor unităţi geografice (state federale, departamente), pentru că nu defavorizează unităţile mici.

II. ASPECTE LEGALE COMPARATE PRIVIND DESFĂŞURAREA ALEGERILOR EUROPENE  ÎN STATELE MEMBRE UE. 
TABEL SINOPTIC

	Stat membru
	Număr

mandate
	Circumscripţii

electorale


	Depunerea

candidaturilor
	Sistem electoral.

Repartizare mandate


	Prag

electoral
	Normă

reprezentare

	Austria
	18
	Circumscripţie electorală unică la nivel

naţional.
	Listele de candidaţi se depun la

Autoritatea federală electorală, cu

37 de zile înainte de data

scrutinului. 

Listele trebuie semnate de

minimum 3 deputaţi ai Consiliului

Naţional/1 deputat al Austriei în

Parlamentul European sau de

2600 alegători.

Pentru fiecare listă de candidaţi se

depune suma de 3.600 € destinată

acoperirii cheltuielilor legate de

tipărirea buletinelor de vot.


	Reprezentare proporţională cu  scrutin de listă şi vot

preferenţial. 

Atribuirea mandatelor se face prin metoda d’Hondt.
În cadrul fiecărui partid,

mandatele se distribuie

candidaţilor de pe listă, în

funcţie de numărul voturilor

preferenţiale obţinute de

aceştia din totalul voturilor

exprimate în favoarea

partidului.
Indiferent de poziţia pe listă,

se atribuie câte un mandat fiecărui candidat care a

obţinut cel puţin 7% din

voturile preferenţiale ale

electoratului.


	4%


	1 mandat/

465.985

locuitori

	Belgia
	21
	4 circumscripţii

electorale regionale (Flandra, Valonia, Regiunea

germanofonă şi

Regiunea Bruxelles-

Capitală) şi 3

colegii

electorale constituite

pe criterii

lingvistice

(flamand, francez şi

german)
	Partidele politice pot prezenta liste

de candidaţi susţinute de 5

parlamentari belgieni din cadrul

aceluiaşi colegiu (grup lingvistic)

sau de semnăturile a 5.000 de

alegători din circumscripţia

flamandă/valonă/regiunea Bruxelles-Capitală; pentru

circumscripţia germanofonă sunt necesare 200 de semnături. 

Listele de candidaţi se depun cu

57-58 zile înainte de data

scrutinului.

Pentru a asigura o reprezentare

egală a bărbaţilor şi femeilor, legea

prevede ca primii doi candidaţi

titulari şi primii doi supleanţi de pe

listă să nu fie de acelaşi sex, iar în

stabilirea ordinii candidaţilor,

distanţa între numărul candidaţilor

titulari/supleanţi aparţinând fiecărui

sex, să nu fie mai mare de 1.


	Reprezentare proporţională

cu scrutin de listă şi vot

preferenţial. 

Atribuirea mandatelor se

face prin metoda d’Hondt.

În cadrul fiecărui partid,

mandatele se distribuie

candidaţilor în funcţie de

numărul voturilor

preferenţiale obţinute de

fiecare în parte.
	-
	1 mandat/

516.185

locuitori

	Bulgaria
	17
	Circumscripţie electorală unică la nivel

naţional.
	Listele de candidaţi se depun de partidele/coaliţiile politice şi de

comitetele de nominalizare, după depunerea unei garanţii electorale de ≈5.100 € (rambursabilă în condiţiile legii)

Listele de candidaţi se depun cu cel târziu 32 de zile înainte de data

desfăşurării alegerilor.
	Reprezentare proporţională

cu vot preferenţial (pentru

partide şi coaliţii de partid).

Atribuirea mandatelor se

face prin utilizarea

coeficientului Hare.
	- 4%

- 7%

pentru candidaţii indepen-denţi


	1 mandat/

433.210

locuitori

	Cehia
	21
	Circumscripţie electorală unică la nivel

naţional.
	Listele de candidaţi se depun de

partidele/mişcările/coaliţiile politice, după depunerea, cu cel târziu 72 de zile înainte de data scrutinului, a unei garanţii electorale de  ≈585 €

(rambursabilă în condiţiile legii). 

Listele de candidaţi se depun cu cel târziu 66 de zile înainte de data

desfăşurării alegerilor.
	Reprezentare proporţională

cu scrutin de listă şi vot

preferenţial.

Alegătorul votează o listă, în

cadrul căreia are dreptul de

a exprima un vot

preferenţial pentru un

candidat.

Atribuirea mandatelor se

face prin metoda d’Hondt.

Mandatele care revin unei liste se atribuie candidaţilor

în ordinea descrescătoare a

numărului de voturi

preferenţiale obţinute de

fiecare dintre aceştia.


	5%
	1 mandat/

500.821

locuitori

	Cipru
	6
	2 circumscripţii

electorale


	Listele de candidaţi se depun la data stabilită prin decret al

ministrului de interne.

De regulă, listele se depun cu cel
târziu o lună înainte de data
scrutinului,  după depunerea unei
garanţii electorale de  ≈427 €. 


	Reprezentare proporţională cu scrutin de listă şi vot

preferenţial.

Atribuirea mandatelor se

face prin utilizarea

coeficienţilor Droop şi Hare.

Mandatele care revin unei liste se atribuie candidaţilor

în funcţie de numărul

voturilor preferenţiale

obţinute de fiecare şi de

poziţia acestora pe listă.
	1,8%
	1 mandat/

131.500

locuitori

	Croaţia
	11
	Circumscripţie electorală unică la nivel

naţional.
	Listele de candidaţi se depun de partidele/coaliţiile politice, în cel mult 14 zile de la data convocării

alegerilor.

Candidaţii independenţi trebuie

susţinuţi de un număr de 5.000 de

semnături ale alegătorilor.


	Reprezentare proporţională cu vot preferenţial.

Atribuirea mandatelor se face prin metoda d’Hondt.


	5%
	1 mandat/

400.636

locuitori

	Danemarca
	13
	Circumscripţie electorală unică la nivel

naţional.
	Listele de candidaţi se depun de

partidele politice care au cel puţin

un reprezentant în Parlamentul

naţional şi/sau în Parlamentul

European sau de noile partide
politice înregistrate cu cel puţin 8

săptămâni înainte de data

scrutinului
.

Listele de candidaţi – cu maximum 20 nume/listă -  se depun cu

cel mult 6 săptămâni şi cu cel

târziu 4 săptămâni înainte de data

scrutinului.


	Reprezentare proporţională cu scrutin de listă şi vot

preferenţial. 

Atribuirea mandatelor se

face prin metoda d’Hondt.

Mandatele care revin unei liste se atribuie candidaţilor

în funcţie de numărul

voturilor preferenţiale

obţinute de fiecare şi de

poziţia acestora pe listă.
	-
	1 mandat/

427.740

locuitori

	Estonia
	6
	Circumscripţie electorală unică la nivel

naţional.
	Listele de candidaţi se depun de

partidele politice înregistrate. 

La alegeri pot participa şi candidaţi

independenţi. 

Pentru fiecare candidat se achită o

garanţie electorală de ≈1.390 €,

reprezentând echivalentul a 5

salarii minime lunare.

Listele – cu maximum 12 nume/listă - se depun în perioada cuprinsă între 60-45 zile înainte de data scrutinului.


	Reprezentare proporţională

cu scrutin de listă blocată, fără vot preferenţial.

Atribuirea mandatelor se face prin metoda d’Hondt.

Mandatele care revin

fiecărei liste se repartizează în funcţie de poziţia

candidaţilor pe listă.
	-
	1 mandat/

223.365

locuitori

	Finlanda
	13
	Circumscripţie electorală unică la nivel

naţional.
	Listele de candidaţi se depun de 

partidele politice/asociaţiile de

alegători formate din minimum

2.000 de alegători şi pot include

maximum 20 de nume.

Listele se prezintă cu cel târziu 48 de zile înainte de data scrutinului.


	Reprezentare proporţională

cu scrutin de listă şi vot preferenţial.

Atribuirea mandatelor se face prin metoda d’Hondt.

Mandatele care revin

fiecărei liste se repartizează în funcţie de poziţia

candidaţilor pe listă.


	-
	1 mandat/

413.482

locuitori

	Franţa
	74
	▪  În  Franţa

metropolitană,  se constituie 8

circumscripţii electorale regionale. 

▪ Teritoriile de

peste mări

constituie o

circumscripţie unică.
	Listele de candidaţi se depun de

partidele politice cu 16 zile înainte

de data scrutinului.  

Numărul candidaţilor înscrişi pe liste trebuie să reprezinte dublul

numărului de mandate alocate per

circumscripţie, cu respectarea

prevederilor legale referitoare la

reprezentarea sexelor.

Lista de candidaţi se depune

împreună cu o declaraţie colectivă

conţinând datele (nume, prenume,

data şi locul naşterii, domiciliu,

profesie şi naţionalitate) şi

semnăturile tuturor candidaţilor

înscrişi. 


	Reprezentare proporţională cu scrutin de listă blocată,

fără vot preferenţial.

Numărul mandatelor care revin fiecărei circumscripţii se stabileşte proporţional cu numărul de locuitori ale acestora, fiind utilizată metoda celor mai mare resturi.  

Alocarea mandatelor pentru listele de candidaţi de la nivelul unei circumscripţii se face prin metoda d’Hondt. 
Mandatele care revin

fiecărei liste se repartizează în funcţie de poziţia

candidaţilor pe listă.


	5%
	1 mandat/

878.741

locuitori

	Germania
	96
	Circumscripţie electorală unică la nivel

naţional.
	Pot prezenta liste de candidaţi, atât

la nivel federal cât şi de land,

partidele/asociaţiile politice care au

cel puţin 5 mandate în Bundestag, într-un Parlament de land sau în

Parlamentul European, precum şi

partidele fără reprezentare

parlamentară care au obţinut 4.000 de semnături pe o listă

federală/2.000 de semnături pe o

listă la nivel de land. 

Nu este prevăzută condiţia

depunerii unei garanţii electorale.

Listele federale se depun cu 68 de

zile înainte de data scrutinului, iar listele de land cu 66 de zile înainte

de aceiaşi dată. 


	Reprezentare proporţională cu scrutin de listă blocată

fără vot preferenţial.

Atribuirea mandatelor se

face la nivel federal, prin

utilizarea coeficientului Hare şi a metodei Sainte-Laguë.
Mandatele care revin

fiecărei liste se repartizează în funcţie de poziţia

candidaţilor pe listă.


	5%
	1 mandat/

851.579

locuitori

	Grecia
	21
	Circumscripţie electorală unică la nivel

naţional.
	Listele de candidaţi, conţinând un

număr de maximum 21 de nume,

pot fi depuse numai de partidele şi

coaliţiile politice, după depunerea

garanţiei electorale de ≈ 2.934 € (rambursabilă în condiţiile legii).

Listele se depun în cel târziu

13 zile de la începerea campaniei

electorale, care debutează cu 30

de zile înainte de data scrutinului.


	Reprezentare proporţională

cu scrutin de listă, fără vot preferenţial.

Atribuirea mandatelor se

face prin utilizarea

coeficientului Droop.

Mandatele care revin

fiecărei liste se repartizează în funcţie de poziţia

candidaţilor pe listă.


	3%
	1 mandat/

538.565

locuitori

	Irlanda
	11
	4 circumscripţii

electorale regionale


	Listele de candidaţi se depun de

partidele politice

înregistrate/alegători după

depunerea unei garanţii electorale de 1.000 £.

Candidaţii independenţi trebuie

susţinuţi de 60 de semnături de

alegători figurând în registrul

electoral şi făcând parte din aceiaşi

circumscripţie electorală.

În general, listele se depun cu o

lună înainte de data scrutinului.


	Reprezentare proporţională

cu vot preferenţial

(vot unic transferabil
).

Atribuirea mandatelor se

face prin utilizarea

coeficientului Droop. 

Pentru a fi declaraţi aleşi, candidaţii trebuie să obţină cota-parte prestabilită (prin coeficientul Droop) din voturi.

Ordinea alfabetică în care candidaţii sunt înscrişi pe liste nu influenţează ordinea de repartizare a mandatelor.

Mandatele sunt alocate candidaţilor de pe liste care au obţinut la prima numărătoare sau prin transferul succesiv de voturi, un număr de voturi mai mare decât respectiva cotă. 

	-
	1 mandat/

416.479

locuitori

	Italia
	73
	5 circumscripţii

electorale regionale


	Listele de candidaţi se depun de

partidele şi organizaţiile politice

care au grupuri parlamentare în

Camera Deputaţilor/Senat 

sau

au cel puţin un reprezentant în una

din cele două Camere legislative

sau 

au obţinut cel puţin un mandat la

precedentele alegeri europene. 

Pot fi prezentate şi candidaturi

individuale, susţinute de un număr

de semnături ale alegătorilor

cuprins între 30.000 şi 35.000. 

Listele de candidaţi se depun cu

cel târziu 39 de zile înainte de data

scrutinului.


	Reprezentare proporţională cu scrutin de listă şi vot

preferenţial. 

Atribuirea mandatelor se

face prin utilizarea

coeficientului Imperiali.

Mandatele alocate fiecărui

se repartizează

candidaţilor care au obţinut

cel mai mare număr din

voturile preferenţiale

exprimate, în ordinea

descrescătoare a acestora.
	4%

	1 mandat/

830.499

locuitori

	Letonia
	8
	Circumscripţie electorală unică la nivel

naţional.
	Listele de candidaţi – conţinând un

număr de maximum 16 nume

(dublul numărului de mandate

europene) – se

depun de partidele/asociaţiile

politice înregistrate, după

depunerea unei garanţii electorale

de ≈ 1.450 €  (rambursabilă în

condiţiile legii).

Listele se depun în intervalul

cuprins între 80 şi 65 de zile

înainte de data scrutinului.
	Reprezentare proporţională cu scrutin de listă şi vot

preferenţial.

Atribuirea mandatelor se

face prin metoda Sainte-

Laguë.

Mandatele care revin

fiecărei liste se distribuie

candidaţilor de pe listă într-o

ordine determinată de

numărul de voturi

preferenţiale şi de numărul

voturilor “negative” obţinute

de fiecare candidat.


	5%
	1 mandat/

278.700

locuitori

	Lituania
	11
	Circumscripţie electorală unică la nivel

naţional.
	Listele de candidaţi se depun

numai de către partidele politice

înregistrate, după depunerea unei

garanţii electorale reprezentând

valoarea a 20 de salarii lunare

medii.

Listele pot include un număr de

candidaţi cuprins între 5 şi 26.

Listele se depun în intervalul cuprins între 65-34 zile înainte de data scrutinului.
	Reprezentare proporţională 

cu scrutin de listă şi vot

preferenţial.

Atribuirea mandatelor se face prin utilizarea

coeficientului Droop.

Mandatele care revin unei

liste se atribuie candidaţilor

în funcţie de numărul

voturilor preferenţiale

obţinute.


	5%
	1 mandat/

294.963

locuitori

	Luxemburg
	6
	Circumscripţie electorală unică la nivel

naţional.
	Listele se constituie pe grupe de

candidaţi care au acceptat

candidatura printr-o declaraţie

scrisă. Candidaţii trebuie susţinuţi

de 250 de alegători/un fost sau

actual membru al Parlamentului

naţional/Parlamentului European.

Numărul de candidaţi figurând pe

listă nu poate depăşi dublul

numărului de mandate europene

alocate.

Listele de candidaţi se depun cu

cel târziu 60 de zile înainte de data

scrutinului.
	Reprezentare proporţională cu vot multiplu preferenţial.

Fiecare alegător are dreptul la 6 voturi (maximum), pe care le poate acorda unor candidaţi aflaţi pe aceiaşi listă sau pe liste diferite.
Atribuirea mandatelor se

face prin metoda d’Hondt şi coeficientul  Hagenbach-

Bischoff.
Mandatele care revin unei liste se atribuie candidaţilor stabiliţi în ordinea descrescătoare a numărului de voturi obţinut.


	-
	1 mandat/

85.306

locuitori

	Marea Britanie
	73
	12 circumscripţii

electorale regionale 

(9 în Anglia, 1

în Scoţia, 1 în

Ţara Galilor şi

1 în Irlanda de

Nord)
	Listele de candidaţi se depun de

partidele politice înregistrate. 

La alegeri pot participa şi

candidaţi individuali sprijiniţi de 30

de alegători. 

Pentru fiecare listă de candidaţi

şi pentru fiecare candidat

independent este necesară

depunerea unei garanţii electorale

de 5.000 £  (5.750 €) (rambursabilă în condiţiile legii).

Listele de candidaţi se depun cu 4

săptămâni înainte de data

scrutinului.


	În Anglia, Scoţia şi Ţara

Galilor legea prevede

sistemul de listă închisă

regională (“regional list

system”) cu reprezentare

proporţională, fără vot

preferenţial.

Alegătorul poate vota lista

de candidaţi a unui partid

înregistrat sau un candidat

individual.

În Irlanda de Nord, s-a

menţinut scrutinul

uninominal preferenţial cu

transfer de voturi (“single

transferable vote”).

Atribuirea mandatelor se

face prin metoda d’Hondt.  

În cadrul fiecărei liste,

mandatele se distribuie în

ordinea în care candidaţii apar pe listă.


	-
	1 mandat/

756.164

locuitori

	Malta
	6
	Circumscripţie electorală unică la nivel

naţional.
	Listele de candidaţi se depun cu

cel târziu 35 de zile înainte de

data scrutinului, după depunerea

unei garanţii electorale de 

≈95 €/candidat.

Garanţia se rambursează dacă

partidul obţine peste 10% din
voturile valabil exprimate.
	Reprezentare proporţională cu vot unic transferabil.

Atribuirea mandatelor se

face prin utilizarea

coeficientului Droop.

Pentru a fi declaraţi aleşi, candidaţii trebuie să obţină cota-parte prestabilită (prin coeficientul Droop) din voturi.

Ordinea alfabetică în care candidaţii sunt înscrişi pe liste nu influenţează ordinea de repartizare a mandatelor.

Mandatele sunt alocate

candidaţilor de pe liste care

au obţinut la prima

numărătoare sau prin

transferul succesiv de

voturi, un număr de voturi

mai mare decât respectiva

cotă.
	-
	1 mandat/

68.333

locuitori

	Olanda
	26
	Circumscripţie electorală unică la nivel

naţional.
	Candidaţii sunt nominalizaţi de

către partidele politice, fiind

necesare 30 de semnături de

susţinere. 

În funcţie de numărul mandatelor

deţinute de partidele politice în

Parlamentul European, fiecare listă

poate include între 30 şi 80 de

nume de candidaţi. 

Pentru o listă prezentată de un

partid fără reprezentare în

Parlamentul European, se depune o garanţie de 11.250 €.  Suma nu se rambursează dacă partidul obţine mai puţin de 75% din

coeficientul electoral.

Listele de candidaţi se depun cu 43

de zile înainte de data scrutinului.


	Reprezentare proporţională cu scrutin de listă şi vot

preferenţial.

Atribuirea mandatelor se

face prin metoda d’Hondt şi coeficientul Hare.

Mandatele care revin

fiecărei liste se atribuie

candidaţilor care au obţinut

cel mai mare număr din

voturile preferenţiale

exprimate, în ordinea

descrescătoare a acestora.
	-
	1 mandat/

640.607

locuitori

	Polonia
	51
	13 circumscripţii

electorale regionale
	Fiecare listă depusă de partidele/

coaliţiile politice sau de comitetele de alegători (formate din minimum 15 membri şi susţinute de un număr de 1.000 de alegători)  trebuie însoţită de un număr de 10.000 de semnături ale

alegătorilor. 

Partidele/comitetele de alegători

care depun liste în peste jumătate

din numărul circumscripţiilor

electorale au dreptul de a depune,

în circumscripţiile rămase, liste de

candidaţi, fără semnăturile

obligatorii.

Numărul candidaţilor înscrişi pe o

listă este cuprins între 5 şi 10.

Listele se prezintă Comisiei

Electorale Naţionale, cu cel târziu

40 de zile înainte de data

scrutinului.


	Reprezentare proporţională cu scrutin de listă blocată,

fără vot preferenţial.

Atribuirea mandatelor se

prin metoda d’Hondt

şi coeficientul Hare.


	5%
	1 mandat/

749.019

locuitori

	Portugalia
	21
	Circumscripţie electorală unică la nivel

naţional.
	Listele se depun la Curtea

Constituţională, cu cel târziu 41 de

zile înainte de data scrutinului.

Numărul candidaţilor figurând pe o

listă nu poate depăşi numărul de

mandate europene alocate

Portugaliei; numărul supleanţilor

este cuprins între 3 şi 8.

Potrivit Legii organice nr.3/2006

pe fiecare listă de candidaţi

numărul femeilor trebuie să

reprezinte minimum 33% din

numărul total al candidaţilor.

	Reprezentare proporţională

cu scrutin de listă blocată,

fără vot preferenţial.

Atribuirea mandatelor se

face prin metoda d’Hondt.

Mandatele care revin

fiecărei liste se atribuie

candidaţilor declaraţi aleşi în
ordinea locurilor ocupate pe
listă.


	-
	1 mandat/

506.522

locuitori

	Slovacia
	13
	Circumscripţie electorală unică la nivel

naţional.
	Listele de candidaţi se depun, de

partidele/coaliţiile politice

înregistrate, la Comisia electorală

centrală, cu cel târziu 65 de zile

înainte de data scrutinului, după

achitarea unei garanţii electorale

de 1.659 € (suma se rambursează partidului care a obţinut 2% din
numărul total al voturilor valabil
exprimate).

Numărul candidaţilor figurând pe o

listă nu poate fi mai mare decât

numărul mandatelor europene

alocate (13).


	Reprezentare proporţională cu scrutin de listă închisă şi vot preferenţial.

Atribuirea mandatelor se

face prin utilizarea

coeficienţilor Droop şi Hare.

Mandatele care revin

fiecărei liste se atribuie

candidaţilor în ordinea în

care aceştia figurează pe 

listă.
	5%
	1 mandat/

418.097

locuitori

	Slovenia
	8
	Circumscripţie electorală unică la nivel

naţional.
	Candidaţii pot fi stabiliţi de

partidele politice şi de alegători.

Lista de candidaţi prezentată de un

partid politic trebuie susţinută de

semnăturile a cel puţin 4 deputaţi

ai Adunării Naţionale sau a cel

puţin 1.000 de alegători. 

Lista de candidaţi prezentată de o coaliţie politică trebuie susţinută de semnăturile a cel puţin 6 deputaţi ai Adunării Naţionale.

Pentru listele de candidaţi

prezentate de alegători/candidaţii

independenţi sunt necesare

semnăturile a cel puţin 3.000 de

alegători. 

Pe fiecare listă, reprezentarea femeilor nu poate fi sub 40%. 

Listele de candidaţi se depun  cu

cel puţin 30 de zile înainte de data

scrutinului.


	Reprezentare proporţională cu scrutin de listă şi vot preferenţial.

Atribuirea mandatelor se

face prin metoda d’Hondt.

Mandatele care revin
fiecărei liste se atribuie

candidaţilor în funcţie de
numărul voturilor
preferenţiale obţinut de
fiecare dintre aceştia şi de
poziţia pe care au fost

plasaţi pe listă de către

partidul care i-a propus.

	4%
	1 mandat/

256.273

locuitori

	Spania
	54
	Circumscripţie electorală unică la nivel

naţional.
	Partidele, coaliţiile politice şi

grupurile de alegători pot prezenta

liste de candidaţi sprijinite de

semnăturile a 50 de parlamentari/

deputaţi europeni/ membri ai

Adunărilor legislative ale

Comunităţilor Autonome/membri ai

adunărilor locale sau de

 semnăturile unui număr de 15.000

alegători.

Termenul de depunere a

candidaturilor, stabilit în decretul

de convocare a alegerilor

europene, este cuprins într-un

interval de 15-20 de zile, de la

data convocării alegerilor. 


	Reprezentare proporţională cu scrutin de listă blocată, fără vot preferenţial.

Atribuirea mandatelor se face prin metoda d’Hondt.
Pe fiecare listă, candidaţii
sunt declaraţi aleşi în
ordinea descrescătoare a
locului ocupat pe listă.


	-
	1 mandat/

851.648

locuitori

	Suedia
	20
	Circumscripţie electorală unică la nivel

naţional.
	Numai partidele politice înregistrate pot depune liste de candidaturi.

Partidele fără reprezentare în

Parlamentul European pot depune

liste de candidaţi însoţite de un

număr de minimum 1.500 de

semnături ale alegătorilor.


	Reprezentare proporţională cu scrutin de listă închisă şi

vot preferenţial.

Atribuirea mandatelor se face prin metoda Sainte-

Laguë (modificată).


	- pentru

partide: 4%

- pentru

candidaţi:

5% din

numărul voturilor obţinute de

partid


	1 mandat/

470.778

locuitori

	Ungaria
	21
	Circumscripţie electorală unică la nivel

naţional.
	Listele de candidaţi se depun de

partidele/coaliţiile politice

înregistrate; fiecare listă de partid

trebuie susţinută de 20.000 de

semnături ale alegătorilor. 

Listele se depun cu cel târziu 30 de zile înainte de data scrutinului. 


	Reprezentare proporţională cu scrutin de listă blocată,

fără vot preferenţial.

Atribuirea mandatelor se face prin metoda d’Hondt. 


	5%
	1 mandat/

475.523

locuitori


III. DESFĂŞURAREA CAMPANIEI ELECTORALE PENTRU ALEGERILE EUROPENE. TABEL SINOPTIC

	Stat membru
	Aspecte privind desfăşurarea campaniei electorale pentru

alegerile europene



	Austria
	▪ Legea nu prevede o dată oficială de începere a campaniei electorale.

▪ Accesul la media este nelimitat. Partidelor reprezentate în Parlamentul European li se alocă gratuit un anumit număr de timpi de antenă la posturile naţionale de radio şi televiziune. La posturile private de radio şi televiziune, timpii de antenă se pot obţine contra cost.

▪ Efectuarea sondajelor de opinie este permisă până în ziua care precedă data scrutinului.

▪ O parte din cheltuielile de campanie se rambursează partidelor politice participante la alegeri, în funcţie de rezultatele obţinute (ca şi la alegerile parlamentare naţionale).



	Belgia
	▪ Campania electorală începe cu 40 de zile înainte de data desfăşurării alegerilor europene.

▪ Plafonul legal al cheltuielilor electorale şi al angajamentelor financiare care pot fi efectuate de un partid este de 1.000.000 €. Din această sumă, un procent de 25 poate fi suportat de candidaţi, fără ca valoarea sumei/candidat să depăşească 10% din acest procent. 

▪ Accesul la posturile naţionale de radio şi televiziune, precum şi durata spaţiului de emisie alocat propagandei electorale se asigură proporţional cu mărimea şi importanţa fiecărui partid politic. 

▪ Nu sunt prevăzute restricţii referitoare la efectuarea sondajelor de opinie.



	Bulgaria
	▪ Campania electorală începe cu 30 de zile înainte de data scrutinului şi se termină cu 24 de ore înainte de aceiaşi dată.

▪ Cheltuielile electorale se suportă din resursele partidelor/coaliţiilor politice şi ale comitetelor de iniţiativă, precum şi din donaţiile făcute de persoanele fizice. Donaţiile făcute de persoanele fizice nu pot depăşi suma de 5.000 €. 

Valoarea totală a sumelor folosite pentru campania electorală nu poate depăşi 1.000.000 € pentru partidele şi coaliţiile politice şi 50.000 € pentru un comitet de iniţiativă.

▪ Posturile naţionale de radio şi televiziune alocă partidelor şi coaliţiilor politice spaţii de emisie pentru minimum 3 dezbateri, având o durată totală de minimum 180 de minute. Cel puţin jumătate din acest timp se alocă partidelor şi coaliţiilor politice reprezentate în Parlament. Restul de spaţii se alocă partidelor/coaliţiilor fără reprezentare parlamentară şi comitetelor de iniţiativă, în conformitate cu acordurile încheiate între acestea şi reprezentanţii media. 

Media scrisă şi posturile private de radio şi televiziune oferă condiţii şi preţuri egale tuturor partidelor/coaliţiilor politice şi comitetelor de iniţiativă participante la alegeri. Tarifele pentru serviciile prestate se publică cu cel târziu 40 de zile înainte de data scrutinului.

▪ Sondajele de opinie nu pot fi date publicităţii, indiferent de forma acestora, în perioada cuprinsă între preziua scrutinului (cu 24 de ore înainte) şi momentul încheierii alegerilor pe teritoriul Bulgariei.



	Cehia
	▪ Campania electorală începe cu 16 zile înainte de data scrutinului şi se încheie cu 48 de ore înainte de aceiaşi dată.

▪ O parte din cheltuielile electorale - ≈ 1 €/vot - se rambursează partidelor care au obţinut cel puţin 1% din numărul total al voturilor valabil exprimate.

▪ Partidelor/mişcărilor/coaliţiilor politice li se alocă, în mod egal, spaţii de emisii la posturile naţionale de radio şi televiziune având o durată totală de 14 ore. 

▪ Publicarea sondajelor de opinie este interzisă în perioada cuprinsă între 3 zile care precedă data scrutinului şi data publicării rezultatelor votului.



	Cipru
	▪ Campania electorală începe oficial după expirarea termenului de depunere a candidaturilor (de regulă, listele se depun cu cel târziu o lună înainte de data scrutinului).

▪ Partidele politice primesc o subvenţie anuală guvernamentală, în funcţie de rezultatele obţinute la precedentele alegeri. Legea nu conţine dispoziţii referitoare la folosirea subvenţiei pentru finanţarea campaniilor electorale pentru alegerile europene. 



	Croaţia
	▪ Campania electorală începe cu 16 zile înainte de data scrutinului şi se încheie cu 24 de ore înainte de aceiaşi dată.

▪ Se asigură acces egal la media pentru toate partidele politice şi candidaţii independenţi care participă la alegeri, în conformitate cu Regulamentul privind funcţionarea mijloacelor media electronice cu concesiuni naţionale în Croaţia în timpul campaniilor electorale.

▪ Fondurile pentru acoperirea cheltuielilor electorale se alocă de la bugetul de stat; acestea sunt gestionate de Comisia Electorală Naţională.

▪ Publicarea sondajelor de opinie, a oricărui tip de material publicitar electoral, a unor rezultate preliminare este interzisă în intervalul cuprins între preziua scrutinului (24 de ore înainte) şi momentul închiderii urnelor.



	Danemarca
	▪ Legea nu prevede o dată oficială de începere a campaniei electorale.

▪ Accesul la media (timpi de antenă) se asigură pe baza acordurilor încheiate între partidele politice şi posturile radio-TV. 

▪ Cheltuielile de campanie nu sunt subvenţionate de stat. 

▪ Nu sunt prevăzute restricţii referitoare la efectuarea sondajelor de opinie.



	Estonia
	▪ Legea nu prevede o dată oficială pentru începerea campaniei electorale. De regulă, campania începe după expirarea termenului de depunere a candidaturilor (45 de zile înainte de data scrutinului).

▪ Legea nu stabileşte un plafon al cheltuielilor electorale. Campaniile electorale ale partidelor politice sunt finanţate din sursele private ale acestora (cotizaţii, donaţii, activităţi economice şi imobiliare ale partidelor, împrumuturi etc.). Sunt interzise donaţiile anonime.

Rambursarea cheltuielilor electorale nu este reglementată. Totuşi, partidele politice reprezentate în Parlament beneficiază de subvenţii anuale de la bugetul statului. Suma este proporţională cu numărul mandatelor obţinute la alegerile parlamentare.

▪ Consiliul Audiovizualului stabileşte regulile procedurale pentru emisiunile electorale realizate la posturile naţionale de radio şi televiziune. Legea audiovizualului prevede condiţia asigurării echilibrului politic între participanţii la alegeri.

▪ Nu sunt prevăzute restricţii privind publicarea sondajelor de opinie. Propaganda electorală este interzisă în ziua alegerilor.



	Finlanda
	▪ Legea electorală din 1998 nu conţine prevederi referitoare la finanţarea partidelor politice sau la campania electorală.

▪ Fiecare candidat ales ca membru al Parlamentului European, precum şi supleantul acestuia are obligaţia de a comunica informaţiile referitoare la finanţarea campaniei electorale. În acest scop, în termen de 2 luni de la data scrutinului, trebuie să depună la Ministerul Justiţiei o declaraţie privind cheltuielile electorale.

▪ În baza Legii privind partidele politice, Compania naţională publică de radioteleviziune are obligaţia de a oferi partidelor politice condiţii egale pentru emisiunile electorale.

	Franţa
	▪ Campania electorală începe cu două săptămâni înainte de data scrutinului.

▪ Listele de candidaţi care au obţinut cel puţin 3% din numărul total al voturilor au dreptul la rambursarea cheltuielilor legate de hârtie, de tipărirea buletinelor de vot, a posterelor, circularelor şi de taxele pentru trimiterea materialelor electorale prin poştă.

Plafonul cheltuielilor electorale/listă de candidaţi este de 1.150.000 euro. Prin derogare de la prevederile Codului electoral, partidelor cu liste de candidaţi care au obţinut cel puţin 3% din  numărul voturilor valabil exprimate, li se rambursează o sumă forfetară egală cu jumătate din plafonul legal al cheltuielilor electorale.

▪ Pentru a putea desfăşura activităţi de companie electorală în media audio-vizuală, partidele trebuie să depună o cerere în acest sens. Lista partidelor politice solicitante se dă publicităţii.

În timpul campaniei electorale, accesul gratuit la posturile serviciului public de comunicare audiovizuală se asigură după cum urmează: partidelor şi grupărilor politice reprezentate în Adunarea Naţională sau în Senat de grupuri parlamentare li se alocă spaţiu de emisie cu o durată de 2 ore (durată repartizată în mod egal între acestea); partidelor şi grupărilor politice cu liste de candidaţi depuse în cel puţin 5 circumscripţii, li se alocă spaţiu de emisie cu o durată de 1 oră (durată repartizată în mod egal între acestea). Orarul şi modalităţile de realizare a emisiunilor sunt stabilite de Consiliul Superior al Audiovizualului, după consultarea preşedinţilor societăţilor naţionale de radio şi televiziune. 

▪ Efectuarea de sondaje de opinie nu este permisă în săptămâna care precede data scrutinului.

	Germania
	▪ Legea nu prevede o dată oficială pentru începerea campaniei electorale
.

▪ Orice partid şi/sau asociaţie politică care a obţinut 0,5% din numărul total al voturilor valabil exprimate are dreptul la finanţare publică, în funcţie de numărul voturilor obţinute, de valoarea cotizaţiilor şi a donaţiilor primite. Valoarea subvenţiei este de 0,85 €/vot pentru primele 4 milioane de voturi valabil exprimate şi de 0,70 €/vot pentru cele care depăşesc acest număr.

▪ Accesul la media se asigură prin alocarea gratuită de spaţii de emisie la posturile publice de radio şi televiziune, a căror durată depinde de rezultatele obţinute la precedentele alegeri. Partidele îşi pot asigura publicitate şi contra cost la posturile private de radio şi televiziune. 

▪ Organizarea sondajelor de opinie este permisă până în preziua alegerilor.



	Grecia
	▪ Campania electorală începe cu 30 de zile înainte de data scrutinului.

▪ Finanţarea campaniei electorale este limitată la o anumită sumă, stabilită de Guvern.

▪ Garanţia electorală se rambursează partidelor care au obţinut cel puţin 3% din numărul total al voturilor exprimate.

▪ Curtea Supremă stabileşte spaţiile de emisie alocate pentru toate partidele politice legal înregistrate.

▪ Sondajele de opinie nu pot fi publicate în ultimele 15 zile care precedă data scrutinului.



	Irlanda
	▪ Legea nu prevede o dată oficială pentru începerea campaniei electorale.

▪ Cheltuielile electorale sunt supuse unor limite legale (inclusiv cheltuielile proprii efectuate de candidat şi cheltuielile efectuate de o altă organizaţie/persoană pentru campania electorală a unui candidat/partid politic).

▪ Posturile naţionale de radio şi televiziune asigură cu stricteţe un acces egal pentru toţi candidaţii şi partidele participante la alegeri. Fiecare candidat are dreptul de a transmite gratuit, prin poştă, un mesaj electoral fiecărui alegător din circumscripţia în care candidează; greutatea plicului nu trebuie să depăşească 50 de grame.

▪ Sondajele de opinie sunt premise până în preziua alegerilor.



	Italia
	▪ Campania electorală începe cu 30 de zile înainte de data scrutinului. 

▪ Fondul alocat alegerilor pentru Parlamentul European se repartizează partidelor şi formaţiunilor politice cu cel puţin un reprezentant ales, proporţional cu numărul voturilor obţinute de fiecare partid, la nivel naţional.

Prin Decret al Preşedintelui Camerei Deputaţilor se reglementează şi plata sumelor forfetare alocate pentru alegerile europene.

▪ Legea conferă partidelor/listelor de candidaţi/formaţiunilor politice dreptul de a avea acces, în condiţii egale, la timpi de antenă puşi la dispoziţie de posturile de radio şi televiziune publice şi private. Acestea alocă timpii de antenă conform reglementărilor elaborate de comisia parlamentară specială abilitată. Mai mult decât atât, pentru asigurarea accesului egal al tuturor competitorilor electorali, cu 30 de zile înainte de data alegerilor, conducătorii posturilor radio-tv, publice şi private, naţionale şi locale, precum şi directorii de ziare şi periodice, trebuie să facă publică intenţia de a emite sau publica emisiuni/materiale de propagandă electorală.

▪ Sondajele de opinie nu pot fi publicate în cele 15 zile care precedă data scrutinului.



	Letonia
	▪ Legea nu prevede o dată oficială pentru începerea campaniei electorale.

▪ Accesul partidelor/candidaţilor la media este reglementat de Legea privind Campania pre-electorală, precum şi de legile speciale în domeniul audiovizualului. Instituţiile media au obligaţia de a comunica şi contabiliza sponsorii emisiunilor de propagandă electorală. 

▪ Nu sunt prevăzute reguli/restricţii referitoare la sondajele de opinie.

	Lituania
	▪ Campania electorală începe la data publicării listelor de candidaţi.

▪ Garanţia electorală necesară pentru depunerea fiecărei liste de candidaţi reprezintă echivalentul valorii a 20 salarii lunare medii. Garanţia se rambursează unui partid politic dacă acesta a depăşit pragul electoral de 5%, iar partidul a depus raportul financiar privind cheltuielile electorale prevăzut de lege.

Fiecare partid politic îşi acoperă costurile implicate de campania electorală dintr-un cont special deschis în acest scop. Suma totală a cheltuielilor electorale nu poate depăşi echivalentul a 1.000 salarii medii lunare.

▪ Finanţarea publicării programului electoral al fiecărui candidat, precum şi al transmisiunilor electorale efectuate de posturile naţionale de radio şi televiziune se asigură de la bugetul de stat. Fiecare candidat are dreptul la o oră de transmisiune la postul naţional de radio şi o oră la postul naţional de televiziune.

▪ Este interzisă publicarea (nu şi efectuarea) sondajelor de opinie cu 30 de ore înainte de începerea votării (publicarea fiind considerată ca parte a campaniei electorale).



	Luxemburg
	▪ Legea nu conţine dispoziţii privind desfăşurarea campaniei electorale în cadrul alegerilor europene.

▪ Nu există o dată oficială pentru începerea campaniei electorale; data se stabileşte, de comun acord, de partidele politice participante la alegeri.

▪ Art.93 din Legea electorală reglementează condiţiile de alocare a subvenţiei publice pentru partidele/grupările politice participante

la alegeri.

Beneficiază de subvenţie publică orice partid care a prezentat o listă completă de candidaţi în circumscripţia electorală unică şi a obţinut cel puţin 5% din numărul total al voturilor exprimate.

Subvenţia publică are două componente:
a) o sumă forfetară stabilită în funcţie de numărul voturilor obţinute:
- 12.500 € pentru partidele care au obţinut cel puţin 5% din voturile exprimate la nivel naţional;

- 25.000 € pentru partidele care au obţinut cel puţin 10% din voturile exprimate la nivel naţional;

- 37.500 € pentru partidele care au obţinut cel puţin 15% din voturile exprimate la nivel naţional;

- 50.000 € pentru partidele care au obţinut cel puţin 20% din voturile exprimate la nivel naţional;

- 74.500 € pentru partidele care au obţinut cel puţin 25% din voturile obţinute la nivel naţional.

b) o sumă suplimentară de 12.500 € pentru fiecare mandat european obţinut.

Cheltuielile de campanie implicate de trimiterea unei comunicări scrise fiecărui alegător sunt rambursate partidelor care au obţinut cel puţin 5% din numărul total al voturilor. 

▪ Publicarea sondajelor de opinie în luna care precede data scrutinului este interzisă.



	Malta
	▪ Legea din 2003 privind alegerile pentru Parlamentul European nu conţine prevederi referitoare la campania electorală.

▪ Plafonul cheltuielilor electorale se stabileşte, prin ordonanţă, de primul-ministru; conform Ordonanţei privind alegerile, plafonul maxim al cheltuielilor electorale este de 1.400 €/candidat.


	Marea Britanie
	▪ Partidele politice nu beneficiază de subvenţii publice pentru desfăşurarea campaniei electorale pentru alegerile europene.  

Pentru alegerile europene nu au fost adoptate reguli speciale privind campania electorală, cu excepţia celei referitoare la limitarea cheltuielilor de campanie la 10.000 lire (4,3 lire/alegător). 

▪ Se alocă gratuit timpi de antenă la posturile publice de radio şi televiziune; durata acestora depinde de numărul candidaţilor prezentaţi de partide. Repartizarea timpilor de antenă se face de Comitetul pentru emisiunile politice ale partidelor (alcătuit din reprezentanţi ai partidelor politice, ai Companiei Britanice de Radio şi Televiziune şi ai Autorităţii Independente Radio). De asemenea, BBC şi alte posturi radio/TV independente pot acorda partidelor politice, cu titlu gratuit, spaţii pentru emisiunile electorale.

Este interzisă cumpărarea de timpi de antenă pentru realizarea propagandei electorale. 

▪ Sondajele de opinie pot fi publicate până în preziua alegerilor. Sondajele privind rezultatele scrutinului pot fi date publicităţii după ora 21,00 din ultima zi de votare din statele membre.



	Olanda
	▪ Legea nu prevede o dată oficială de începere a campaniei.

▪ În ce priveşte accesul la media, timpii de antenă sunt repartizaţi de către Guvern.

▪ Nu sunt prevăzute restricţii în ce priveşte efectuarea sondajelor de opinie.

	Polonia
	▪ Data începerii oficiale a campaniei electorale este data publicării Decretului prezidenţial privind convocarea alegerilor (emis cu cel târziu 90 de zile înainte de data scrutinului) şi se încheie cu 24 de ore înainte de data desfăşurării alegerilor.

▪ Organizarea şi desfăşurarea campaniei electorale se asigură de comitetele electorale constituite de partidele politice participante la alegeri.

▪ Pentru asigurarea transparenţei în finanţarea campaniei electorale, legea a instituit numeroase obligaţii referitoare la: constituirea fondurilor electorale, deschiderea conturilor speciale pentru colectarea fondurilor financiare, regimul donaţiilor politice.  Legea stabileşte şi plafonul cheltuielilor electorale/alegător (de aproximativ 0,0625 €), precum şi modalitatea de calcul a subvenţiei publice alocate pentru fiecare mandat obţinut.

▪ În perioada campaniei electorale, în condiţiile legii, posturile publice naţionale/regionale de radio şi televiziune alocă gratuit timpi de antenă partidelor politice aflate în competiţia electorală.

▪ Sondajele de opinie sunt interzise în intervalul cuprins între încheierea campaniei electorale şi închiderea urnelor.



	Portugalia
	▪ Campania electorală începe cu 14 zile înainte de data scrutinului şi se încheie în preziua alegerilor.

▪ Finanţarea campaniei electorale este guvernată de dispoziţiile Legii din 2005 privind finanţarea partidelor politice şi a campaniilor electorale.

Campaniile electorale se finanţează din: subvenţii publice, contribuţii ale partidelor politice, donaţii ale persoanelor fizice.

Dreptul de a primi subvenţie publică este conferit tuturor partidelor care au obţinut mandate la precedentele alegeri europene. Valoarea totală a subvenţiei publice reprezintă echivalentul a 10.000 salarii minime lunare. Subvenţia se alocă după cum urmează: 20% pentru partidele care au participat la alegeri, dar nu au obţinut mandate; 80% pentru partidele politice care au obţinut mandate, în funcţie de numărul acestora.

Plafonul cheltuielilor electorale/candidat reprezintă echivalentul a 144 salarii minime lunare.

▪ Accesul la media se asigură în condiţiile prevăzute de Legea privind alegerea membrilor Adunării Republicii.

▪ Sondajele de opinie sunt interzise în preziua şi ziua scrutinului.

	Slovacia
	▪ Campania electorală începe cu 21 de zile înainte de data scrutinului.

▪ Accesul la posturile naţionale de radio şi televiziune, precum şi la posturile private se asigură fiecărui partid politic participant la alegeri. Durata totală a emisiunilor electorale este de 5 ore, cu o durată/emisiune electorală de 30 de minute. 

Fiecare partid/coaliţie poate achiziţiona timpi de antenă, contra cost şi în condiţii egale. 

▪ Publicarea sondajelor de opinie cu 48 de ore înainte de data scrutinului şiîn ziua alegerilor este interzisă.

	Slovenia
	▪ Campania electorală începe cu 30 de zile înainte de data scrutinului şi se încheie cu 24 de ore înainte de aceiaşi dată.

Campaniile electorale se organizează de organizatorii de campanii electorale: candidaţi, persoanele care propun candidaţii/listele de candidaţi, partidele politice şi alţi organizatori de campanii electorale.

▪ Operaţiunile de finanţare a activităţilor de propagandă electorală se efectuează exclusiv prin contul electoral deschis de organizatorul campaniei cu cel puţin 45 de zile înainte de data scrutinului. În acest cont, se depun toate fondurile donate de persoanele fizice şi juridice pentru finanţarea campaniei electorale. Contul se închide într-un termen de minimum 3 luni de la data scrutinului. 

Organizatorul campaniei poate cheltui o sumă maximă de 0,25 €/alegător. Pentru candidaţii aleşi, se rambursează suma calculată la 0,25 €/vot obţinut.  Dreptul de rambursare a unei părţi din cheltuielile electorale aparţine şi organizatorului de campanie al partidului care a obţinut cel puţin 2% din numărul total de voturi exprimate la nivel naţional. Aceste sume se revizuiesc de Parlament cu prilejul fiecărei alegeri.

▪ Cu cel puţin 45 de zile înainte de data scrutinului, instituţiile media stabilesc şi dau publicităţii regulile privind folosirea spaţiilor de emisie sau a spaţiului din ziare pentru prezentarea candidaţilor, a partidelor politice şi a programelor electorale; acestea trebuie să asigure drepturi egale tuturor candidaţilor şi partidelor politice.

▪ Cu 7 zile înainte de data scrutinului, este interzisă publicarea sondajelor de opinie referitoare la candidaţi/liste de candidaţi/partide.

	Spania
	▪ Campania electorală începe după expirarea unei perioade de 38 de zile de la data convocării alegerilor, are o durată de 15 zile şi la încheie în preziua alegerilor, la orele 24,00. 

▪ Statul subvenţionează cheltuielile electorale în limita unui plafon de 18.030,36 €/mandat obţinut în Parlamentul European şi de 0,60 €/vot obţinut.

Pentru alegerile în Parlamentul European, plafonul cheltuielilor electorale se obţine prin înmulţirea numărului de locuitori cu reşedinţa legală în circumscripţia electorală în care partidul a prezentat candidaţi, cu 0,12 €.

▪ Partidelor politice reprezentate în Parlamentul naţional/Parlamentul European li se alocă gratuit spaţii de emisie, proporţional cu numărul voturilor obţinute la alegerile precedente.

▪ În cele 5 zile care precedă alegerile, nu sunt permise sondajele de opinie.

	Suedia
	▪ Legea electorală nu conţine dispoziţii speciale aplicabile alegerilor pentru Parlamentul European.

▪ Finanţarea partidelor politice în campania electorală nu este reglementată în mod expres. 

Legea privind partidele politice conţine prevederi referitoare la principiile fundamentale politice şi morale care stau la baza finanţării publice: 

- calculul subvenţiei se efectuează după un plan precis şi reguli bine stabilite, care exclud posibilitatea aplicării unor tratamente preferenţiale;

- valoarea subvenţiei publice este proporţională cu ponderea politică a partidelor care au obţinut mandate;

- în cazul în care un partid câştigă sau pierde mandate, valoarea subvenţiei se modifică progresiv, nu brusc, pentru a permite acestuia să-şi modifice/replanifice activităţile în mod corespunzător;

- statul nu exercită nici un control asupra modului de folosire a acestor fonduri.

▪  Posturile naţionale de radio şi televiziune difuzează, în mod gratuit, emisiuni ale partidelor politice aflate în competiţie electorală.

	Ungaria
	▪ Campania electorală începe cu 50 de zile înainte de data scrutinului şi se încheie cu 48 de ore înainte de aceiaşi dată.
▪ Accesul la media este guvernat de Legea privind procedura electorală
 şi de Legea audiovizualului. Posturile de radio şi televiziune au obligaţia de a oferi condiţii egale de emisie tuturor participanţilor la alegeri. Durata totală a timpilor de antenă este de 300 de minute alocate în mod egal tuturor partidelor care au depus liste de candidaţi. 

▪ Cu 8 zile înainte de data scrutinului, este interzisă publicarea sondajelor de opinie.


IV. ACTUL DIN 20 SEPTEMBRIE 1976 PRIVIND ALEGEREA MEMBRILOR PARLAMENTULUI EUROPEAN PRIN VOT UNIVERSAL DIRECT

(Actul electoral european - Versiune consolidată 2002 )
 „Articolul 1 
(1) În fiecare stat membru, membrii Parlamentului European sunt aleși pe baza reprezentării proporționale, prin utilizarea sistemului de liste sau a votului unic transferabil.

(2) Statele membre pot autoriza votul pe baza unui sistem de liste preferențiale în conformitate cu procedura adoptată. 

(3) Alegerile se desfășoară prin vot universal direct, care este liber și secret.” 

Articolul 2 

În conformitate cu situația națională specifică, fiecare stat membru poate înființa circumscripții pentru alegerile în Parlamentul European sau poate prevedea alte subdiviziuni ale teritoriului electoral, fără a afecta, în general, caracterul proporțional al sistemului de vot.

Articolul 3


Statele membre pot stabili un prag minim pentru atribuirea mandatelor. La nivel național, pragul nu poate depăși 5% din voturile exprimate.

Articolul 4


Fiecare stat membru poate fixa un plafon pentru cheltuielile de campanie electorală ale candidaților.

Articolul 5

(1) Mandatul de 5 ani pentru care sunt aleşi membrii Parlamentului European începe la deschiderea primei sesiuni care urmează după alegeri.

Acesta poate fi extins sau redus în conformitate cu prevederile art.11, alin.2, paragraf 2.

(2) Mandatul fiecărui membru al Parlamentului European începe şi expiră la datele din perioada prevăzută la paragraful 1.

Articolul 6

(1) Membrii Parlamentului European votează individual şi personal. Aceştia nu pot fi obligaţi prin instrucţiuni şi nu pot primi un mandat imperativ.

(2) Membrii Parlamentului European beneficiază de privilegiile și imunitățile care le sunt aplicabile în temeiul Protocolului din 8 aprilie 1965 privind privilegiile și imunitățile Comunităților Europene.

Articolul 7

(1) Mandatul unui membru al Parlamentului European este incompatibil cu cel de:

- membru al guvernului unui stat membru;

- membru al Comisiei Comunităţilor Europene;

- judecător, avocat-general sau grefier al Curţii de Justiţie a Comunităţilor Europene sau al Tribunalului de Primă Instanţă;

- membru al Consiliului Director al Băncii Centrale Europene;

- membru al Curţii de Conturi a Comunităţilor Europene;

- Ombudsman al Comunităţilor Europene;

- membru al Comitetului Economic şi Social şi al Comunităţii Europene a Energiei Atomice;

- membru al Comitetului Regiunilor;

- membru al unor comitete sau al altor organe create în baza Tratatului privind instituirea Comunităţilor Europene şi a Tratatului privind instituirea Comunităţii Europene a Energiei Atomice în scopul gestionării fondurilor comunitare sau al îndeplinirii unor sarcini administrative permanente;

- membru al Consiliului Director, al Comitetului Administrativ sau angajat al Băncii Europene de Investiţii;

- funcţionar sau angajat activ al instituţiilor Comunităţilor Europene, al organismelor specializate ataşate acestora sau al Băncii Centrale Europene.

(2) Începând cu alegerile pentru Parlamentul European din 2004, mandatul de membru al Parlamentului European este incompatibil cu cel de membru al parlamentului naţional.


Prin derogare de la norma în cauză și fără a aduce atingere alineatului (3): 

- membrii Parlamentului național irlandez aleși în Parlamentul European la un scrutin ulterior pot avea un mandat dublu până la următoarele alegeri în Parlamentul național irlandez, moment în care se aplică primul paragraf din prezentul alineat; 

- membrii Parlamentului Regatului Unit care sunt şi membri ai Parlamentului European în timpul perioadei de cinci ani care precede alegerile pentru Parlamentul European din 2004 pot avea un mandat dublu până la alegerile din 2009 pentru Parlamentul European, moment în care se aplică primul paragraf din prezentul alineat.

(3) În plus, fiecare stat membru, în circumstanţele prevăzute la articolul 8, poate extinde la nivel naţional reglementările privind incompatibilitatea.

(4) Membrii Parlamentului European pentru care au aplicabilitate alineatele (1), (2) şi (3) în cursul perioadei de 5 ani menţionată la articolul 5 sunt înlocuiţi în conformitate cu prevederile articolului 13.

Articolul 8


Sub rezerva dispoziţiilor din prezentul act, procedura electorală este reglementată de dispoziţiile naţionale din fiecare stat membru. 


Dacă este cazul, aceste dispoziţii naționale pot lua în considerare situația specifică din statele membre, fără a afecta caracterul esențial proporțional al sistemului de vot.

Articolul 9


Nimeni nu poate vota mai mult de o singură dată în orice alegeri pentru Parlamentul European.

Articolul 10

(1) Alegerile pentru Parlamentul European se organizează la data şi orele stabilite de fiecare stat membru; pentru toate statele membre această dată se fixează în perioada care începe joi dimineaţa şi se încheie în duminica imediat următoare.

(2) Statele membre pot comunica în mod oficial rezultatele numai după încheierea scrutinului în statul membru în care alegătorii votează ultimii în cursul perioadei menţionate la alineatul (1).

Articolul 11

(1) Consiliul, hotărând în unanimitate, după consultarea Parlamentului European, stabileşte perioada electorală pentru primele alegeri.

(2) Alegerile ulterioare se desfăşoară în intervalul corespunzător din ultimul an al perioadei de 5 ani menţionată la articolul 5.

În cazul în care organizarea de alegeri în Comunitate în această perioadă se dovedeşte a fi imposibilă, Consiliul, hotărând în unanimitate după consultarea 
Parlamentului European, stabileşte, cu cel puţin o lună înainte de expirarea perioadei de 5 ani menţionată la articolul 5, o altă perioadă pentru alegeri care nu poate fi cel mai devreme cu două luni înainte sau cel mai târziu cu o lună după perioada fixată conform prevederilor paragrafului precedent.

(3) Fără a aduce atingere articolului 196 din Tratatul privind instituirea Comunităţii Europene şi articolului 109 al Tratatului privind instituirea Comunităţii Europene a Energiei Atomice, Parlamentul se reuneşte de plin drept în prima zi de marţi care urmează după expirarea unui interval de o lună de la încheierea perioadei electorale.

(4) Competenţele Parlamentului European încetează odată cu deschiderea primei şedinţe a noului Parlament European.

Articolul 12


Parlamentul European verifică documentele de acreditare ale membrilor Parlamentului European. În acest scop, ia act de rezultatele comunicate în mod oficial de statele membre şi hotărăşte asupra contestaţiilor care ar putea apărea în baza dispoziţiilor prezentului Act, cu excepţia celor apărute în baza dispoziţiilor de drept intern la care acesta face trimitere.

Articolul 13

(1) Un mandat devine vacant dacă mandatul unui membru al Parlamentului European se încheie ca urmare a demisiei, decesului sau retragerii mandatului. 

(2) Sub rezerva altor dispoziții din prezentul Act, fiecare stat membru stabilește proceduri adecvate pentru ocuparea oricărui mandat care devine vacant în timpul perioadei de cinci ani prevăzute la articolul 5, pentru restul perioadei în cauză. 

(3) În cazul în care legislația unui stat membru prevede explicit retragerea mandatului unui membru al Parlamentului European, mandatul acestuia se încheie în conformitate cu dispozițiile legale respective. Autoritățile naționale competente informează Parlamentul European cu privire la aceasta. 

(4) În cazul în care un mandate devine vacant în urma demisiei sau decesului, Preşedintele Parlamentului European informează autorităţile competente ale statului membru în cauză cu privire la aceasta.

Articolul 14

În cazul în care se dovedeşte a fi necesară adoptarea de măsuri de aplicare a prezentului Act, Consiliul, hotărând în unanimitate la propunerea Parlamentului European şi după consultarea Comisiei, adoptă aceste măsuri, după ce încearcă să ajungă la un acord cu Parlamentul European în cadrul unui comitet de conciliere care reuneşte Consiliul şi reprezentanţi ai Parlamentului European.

Articolul 15 

Prezentul Act este redactat în limbile daneză, engleză, finlandeză, franceză, germană, greacă, irlandeză, italiană, olandeză, portugheză, spaniolă și suedeză, toate textele fiind autentice în aceeași măsură.

Articolul 16

Dispoziţiile prezentului Act intră în vigoare în prima zi a lunii de după primirea ultimei notificări menţionate în decizie.”

Anexă

LEGISLAŢIA NAŢIONALĂ DIN STATELE MEMBRE U.E. 

PRIVIND ALEGERILE PENTRU PARLAMENTUL EUROPEAN
Austria

Legea federală nr.117/1996 pentru alegerea reprezentanţilor Austriei în Parlamentul European

Bulgaria

Codul electoral din 2011

Belgia 

Legea din 23 martie 1989 privind alegerile pentru Parlamentul European

Legea din 19 mai 1994 privind limitarea şi controlul cheltuielilor electorale efectuate în cadrul alegerilor pentru Parlamentul European Legea din 11 martie 2003 pentru asigurarea prezenţei egale a bărbaţilor şi femeilor pe listele de candidaţi la alegerile pentru Parlamentul European 

Cehia

Legea nr.62/2003 privind alegerile pentru Parlamentul European

Croaţia

Legea din 2010 privind alegerile pentru Parlamentul European

Cipru

Legea din 2004 privind alegerea membrilor Parlamentului European

Danemarca

Legea 126/2013 privind alegerea membrilor în Parlamentul European

Estonia

Legea din 2002 privind alegerile pentru Parlamentul European

Finlanda
Legea electorală 714/1998

Franţa

Legea nr.77-729 din 7 iulie 1977 privind alegerea reprezentanţilor în Parlamentul European  (Versiune consolidată la 28 mai 2011)

Germania

Legea  din1994privind alegerea membrilor din Germania în Parlamentul European

Grecia

Legea nr.1180/1981 privind alegerea reprezentanţilor în Parlamentul European

Legea nr.1427/1984 privind exercitarea drepturilor electorale de către resortisanţii greci cu reşedinţa în state membre UE

Legea nr.3216/2003 privind ratificarea deciziei Consiliului de modificare a alegerii deputaţilor în Parlamentul European

Irlanda

Legea din 1997 privind alegerile pentru Parlamentul European

Italia

Legea nr.18 din 24 ianuarie 1979 privind alegerea membrilor Parlamentului European
Letonia

Legea din 2004 privind alegerile pentru Parlamentul European

Lituania

Legea nr.1837/2003 privind alegerile pentru Parlamentul European

Luxemburg

Legea electorală din 18 februarie 2003
 (completată de: Legea din 10 februarie 2004 privind alegerea membrilor Parlamentului European în noile state membre; Legea din 3 iulie 2008 privind reducerea numărului de candidaţi pe listele electorale; Legea din 19 decembrie 2008 privind reducerea de la 5 la 2 ani a duratei minime de reşedinţă în Luxemburg pentru resortisanţii străini din UE în vederea înscrierii pe listele electorale)

Malta

Legea din 2003 privind alegerile pentru Parlamentul European

Marea Britanie

Legea din 2002 privind alegerile pentru Parlamentul European

Olanda

Legea electorală din 28 septembrie 1989

Polonia

Legea din 2004 privind alegerile pentru Parlamentul European

Codul electoral din 2011
Portugalia

Legea nr.14/1987 privind alegerile pentru Parlamentul European

Slovacia

Legea nr.331/2003 privind alegerile pentru Parlamentul European

Slovenia

Legea nr.40/2004 privind alegerea deputaţilor Republicii Slovenia în Parlamentul European

Spania

Legea organică din 2007 privind regimul electoral general
 

Suedia

Legea electorală nr.837/2005

Ungaria

Legea nr.CXIII din 2003 privind  alegerea membrilor Parlamentului European

� COUNCIL DECISION  of 14 June 2013  fixing the period for the eighth election of representatives to the European Parliament by direct universal suffrage (2013/299/EU, Euratom)


http://eur-lex.europa.eu/LexUriServ/LexUriServ.do?uri=OJ:L:2013:169:0069:0069:EN:PDF


� Conform tradiţiilor/reglementărilor naţionale, votul se desfăşoară în ziua de joi în Danemarca, Irlanda, Olanda şi Marea Britanie, iar în ziua de duminică în celelalte state membre.


� Rezoluţia Parlamentului European din 13 martie 2013 referitoare la componența Parlamentului European în perspectiva alegerilor din 2014 (� HYPERLINK "http://www.europarl.europa.eu/oeil/popups/ficheprocedure.do?lang=fr&reference=2012/2309(INI)" �2012/2309(INI)�)


http://www.europarl.europa.eu/sides/getDoc.do?pubRef=-//EP//TEXT+TA+P7-TA-2013-0082+0+DOC+XML+V0//RO


� DECIZIA CONSILIULUI EUROPEAN  din 28 iunie 2013  de stabilire a componenței Parlamentului European (2013/312/UE)


http://eur-lex.europa.eu/LexUriServ/LexUriServ.do?uri=OJ:L:2013:181:0057:0058:RO:PDF


� Pentru înregistrarea, de către Ministerul Economiei şi de Interne, a noilor partide politice este necesar un număr de adeziuni reprezentând cel puţin 2% din numărul total al voturilor valabil exprimate la precedentele alegeri parlamentare. 


� Numele candidaţilor apar pe liste în ordine alfabetică. Fiecare alegător are dreptul la un vot, pe care îl poate transfera de la un candidat la altul, într-o ordine stabilită de el însuşi, marcând numele candidaţilor cu 1, 2, 3…, în ordinea descrescătoare a preferinţelor sale.


� Partidele minorităţilor naţionale nu cad sub incidenţa prevederilor legale referitoare la pragul electoral.


� Sistem asemănător cu cel al reprezentării proporţionale, care se bazează, însă, pe principiul candidaturilor individuale.





� Totuşi, activităţile de relaţii publice desfăşurate de instituţiile guvernamentale în perioada care precede alegerile europene sunt supuse unor limite impuse de necesitatea respectării principiului constituţional referitor la acordarea de oportunităţi egale partidelor şi asociaţiilor politice aflate în competiţie electorală. În acest context, Curtea Federală Constituţională a statuat că perioada care precedă alegerile trebuie să fie caracterizată de “o ordine restrictivă strictă” şi de “interzicerea oricărei forme de activităţi publice având forma de rapoarte de activitate, rapoarte de eficienţă şi de performanţă finanţate din bugetul statului.” Se consideră că momentul începerii campaniei electorale este data la care Consiliul publică perioada desfăşurării alegerilor europene.





� Act XXXVI of 2013 on Electoral Procedure


http://www.valasztas.hu/en/ovi/241/241_1_10.html


� Election Code


http://www.unodc.org/documents/treaties/UNCAC/WorkingGroups/workinggroup4/2012-August-27-29/Responses_NVs_2012/20120419_Bulgaria_English_4.pdf


� Loi du 23 mars 1989 relative à l’élection du Parlement européen


http://www.ibz.rrn.fgov.be/fileadmin/user_upload/Elections/fr/europe/Laws/loi23mars1989.pdf


� Act of Law No. 62/2003 Coll. of February 18th, 2003, on Elections to the European Parliament and on Change of Selected Acts of Law


http://www.psp.cz/cgi-bin/eng/docs/laws/2003/62.html


� Republic of Croatia European Parliamentary Elections Act


http://www.sabor.hr/Default.aspx?art=37957


� Federal Law on Elections to the European Parliament, 2004


http://aceproject.org/ero-en/regions/europe/CY/AnIIIAt20L3_Elections_to_European_Parliament.pdf


� Members of the European Parliament Elections Act, Consolidated Act No. 126 of 11 February 2013


http://valg.oim.dk/media/502462/EP-electionsUK-2013.pdf


� European Parliament Election Act, 2002


http://legislationline.org/topics/country/33/topic/6


� Election Act (714/1998; amendments up to 218/2004 included)


http://www.finlex.fi/en/laki/kaannokset/1998/en19980714.pdf


� Loi n° 77-729 du 7 juillet 1977 relative à l'élection des représentants au Parlement européen. Version consolidée au 28 mai 2011


http://www.legifrance.gouv.fr/affichTexte.do;jsessionid=8A8F36B57372C378A75317EBFF8D8A92.tpdjo01v_2&dateTexte=?cidTexte=JORFTEXT000000338793&categorieLien=cid


� Election of Members of the European Parliament from the Federal Republic of Germany Act


http://www.bundeswahlleiter.de/en/europawahlen/downloads/rechtsgrundlagen/europawahlgesetz_engl.pdf


� European Parliamentary Elections Act, 1997


http://www.irishstatutebook.ie/1997/en/act/pub/0002/


� European Parliament Election Law


http://web.cvk.lv/pub/public/28144.html


� Law on Elections to the European Parliament (2003)


http://www.legislationline.org/documents/id/6925


� Loi électorale du 18 février 2003


http://www.legilux.public.lu/leg/a/archives/2003/0030/a030.pdf?SID=1e7242935237022dc21a181a00c69d78


� European Parliament Elections Act XVI of 2003


http://www.maltadata.com/mep-act.pdf


� European Parliamentary Elections Act 2002


http://www.legislation.gov.uk/ukpga/2002/24/contents


� Act of 28 September 1989 containing new provisions governing the franchise and elections (Elections Act)


http://www.lexadin.nl/wlg/legis/nofr/eur/arch/ned/electionsact.pdf


� Act of 23 January 2004 on elections to the European Parliament


http://pkw.gov.pl/ustawa/the-act-of-23-january-2004-on-elections-to-the-european-parliament.html


� Act of the Slovak Republic on European Parliamentary Elections (No. 331/2003 in the Collection of Laws)


act_of_european_parliamentary_elections_no._331-2003_in_the_collection_of_laws_as_amended.pdf


� Election of members of the European Parliament from the Republic of Slovenia Act


http://www.mp.gov.si/fileadmin/mp.gov.si/pageuploads/mp.gov.si/zakonodaja/angleski_prevodi_zakonov/electio_members_EU_parliament_Slo_act.doc


� Representation of the People Instituţional Act  (Ley Orgánica del Régimen Electoral General)


http://www.juntaelectoralcentral.es/portal/pls/portal/!PORTAL.wwpob_page.show?_docname=1470024.PDF


� The Elections Act 2005:837


http://www.val.se/pdf/2005_elections_act.pdf


� Act CXIII of 2003 with regards to the election of the MPs for the European Parliament (excerpt)


http://www.valasztas.hu/en/ep2009/235/235_1_2.html

